Diari Oficial de la Generalitat Valenciana


Sumari del DOGV 5913, del 15-12-2008 (2008/14619)

RESOLUCIÓ de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el marc del pla de competitivitat del sector turístic 2009-2011.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14072


Data del document
:   09-12-2008

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * indústria hotelera
    * màrqueting
    * ajuda pública
    * indústria gastronòmica
    * qualitat del medi ambient
    * càmping
    * administració local
    * organització patronal
    * suport econòmic
    * mitjans per a discapacitats
    * turisme rural
    * higiene alimentària
    * medicina natural
    * regió costanera
    * regió turística
    * programa d'actuació
    * infraestructura turística

RESOLUCIÓ de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el marc del pla de competitivitat del sector turístic 2009-2011. [2008/14695]  
El turisme constituïx un sector d'importància estratègica per a l'economia valenciana, com demostren la seua gran aportació a la generació i redistribució de riquesa (superior al 13% del Producte Interior Brut de la Comunitat), el seu destacable dinamisme en la generació d'ocupació (amb més d'un 14% de l'ocupació total), així com la seua contribució decisiva a la diversificació sectorial i geogràfica del teixit econòmic.   
El sector turístic empresarial de la Comunitat, constituït de forma majoritària per menudes i mitjanes empreses (PIMES), afronta en l'actualitat un intens procés d'adaptació al nou escenari turístic internacional, sorgit tant pels canvis estructurals (creixent competència internacional, tendència a la segmentació de mercats, canvis en els canals de promoció i comercialització resultants de l'aplicació de tecnologies de la informació i comunicació, la necessitat d'aconseguir un desplegament sostenible i respectuós amb el mediambient?), com per causes conjunturals derivades de la complexa situació per la qual travessa l'economia mundial en estos moments.   
Amb l'objectiu de contribuir a abordar els reptes que encara actualment el sector turístic empresarial, la Conselleria de Turisme va elaborar recentment el primer Pla de Competitivitat del Sector Turístic de la Comunitat Valenciana 2009-2011 en estreta col·laboració i consens amb el sector. En este Pla de Competitivitat s'establixen una sèrie d'eixos prioritaris i mesures d'actuació que definixen el marc d'acció de la Conselleria de Turisme i de l'Agència Valenciana del Turisme amb el sector turístic empresarial per al trienni 2009-2011, amb els objectius últims d'impulsar la competitivitat i contribuir al desplegament sostenible de l'oferta turística.   
L'esmentat Pla de Competitivitat arreplega, entre altres actuacions de diversa naturalesa, una sèrie de mesures de suport econòmic a empreses, associacions empresarials i altres entitats que realitzen la seua activitat en el sector turístic. Estes mesures es concreten mitjançant la convocatòries d'ajudes anuals, com la de la present resolució, que recull la convocatòria d'ajudes i publica els programes d'actuació en el marc del Pla de Competitivitat 2009-2011 de l'Agència Valenciana del Turisme per a l'any 2009.   
L'annex a la present resolució arreplega els diversos programes d'actuació de l'Agència Valenciana del Turisme agrupats entorn a cinc grans eixos, els quals es corresponen amb els eixos prioritaris d'actuació establits en el Pla de Competitivitat: gestió participativa, modernització i enfortiment del teixit empresarial; promoció, comunicació i posicionament en mercat; foment i potenciació de l'I+D+i, i excel·lència empresarial. Cadascun d'estos eixos inclou diversos programes d'ajudes, fins a un total de dèsset, que inclouen diverses actuacions incentivables. En esta convocatòria destaquen el decidit impuls a les mesures i actuacions que incrementen la sostenibilitat mediambiental i l'estalvi energètic, la qualitat total, la comercialització a través de les noves tecnologies, així com la responsabilitat social corporativa i l'accessibilitat de l'oferta turística.   
Per tot això, en virtut del Decret 123/2007, de 27 de juliol, del Consell de la Generalitat pel qual s'aprova el Reglament Orgànic i Funcional de la Conselleria de Turisme i ateses les facultats que em conferix l'article 35 de la Llei 5/1983; d'acord amb les competències assignades pel Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme; l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i la concessió d'ajudes de la Conselleria de Turisme i de l'Agència Valenciana del Turisme, i d'acord amb el que establix el Decret Legislatiu de 26 de juliol de 1991, pel qual s'aprova del Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions i el Decret 9/2000, de 25 de gener, del Govern Valencià, sobre concessió d'ajudes en matèria de turisme, resolc:  
Article 1. Objecte i àmbit  
L'objecte de la present resolució és convocar les ajudes i publicar els programes d'actuació de l'Agència Valenciana del Turisme corresponents a l'exercici 2009, destinades al suport d'actuacions a dur a terme pel sector turístic, que s'arrepleguen en l'annex a esta resolució, en execució del Pla de Competitivitat del Sector Turístic de la Comunitat Valenciana 2009-2011.  
Article 2. Marc normatiu. Compliment de la normativa europea sobre ajudes públiques.   
1. Les ajudes convocades en la present resolució es concediran d'acord amb el que establix en la Llei 38/2003, de 17 de novembre, General de Subvencions, en els Decrets 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, i 9/2000, de 25 de gener, del Consell, sobre concessió d'ajudes en matèria de turisme, així com en l'Orde de 2 de desembre de 2008 de la Conselleria de Turisme per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme.   
2. Els programes d'ajudes cofinançats per mitjà de fons europeus compliran així mateix amb el que disposa el Reglament (CE) 1083/2006, d'11 de juliol, del Consell, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i en el Reglament (CE) 1828/2006 que fixa les normes de desplegament per al Reglament (CE) 1083/2006 i la resta de normativa sobre Fons Estructurals o altres matèries que siga d'aplicació.   
3. Els programes d'ajudes detallats en l'annex de la present resolució complixen amb la normativa europea sobre ajudes públiques i amb les obligacions de notificació o comunicació a la Comissió Europea que dita normativa establix, de la manera següent:   
a) No estaran subjectes a l'obligació de notificació prèvia a la Comissió Europea, per no reunir tots els requisits de l'article 87.1 del Tractat de la Unió Europea, al no suposar un avantatge econòmic para una empresa determinada, les ajudes convocades en els programes 4.3.1 Desenvolupament d'actuacions promocionals de destins en mercats exteriors i 4.5.1, Programa de posicionament de destins turístics en mercats exteriors, atés que l'objectiu d'ambdós programes és promoció dels destins turístics valencians en mercats exteriors, i no la mera promoció d'una empresa o empreses turístiques concretes.   
b) Quedaran exemptes de l'obligació de notificació prèvia a la Comissió Europea, a l'acollir-se al Reglament (CE) 1998/2006, de 15 de desembre, relatiu a l'aplicació dels articles 87 i 88 del Tractat a l'ajudes de mínimis, les ajudes arreplegades en el programa 5.2.2 "Col·laboració amb les empreses turístiques per a la realització de projectes per a I+D+i; en el programa 6.3.1 Suport a inversions de millora de les condicions de supressió de barreres a la diversitat funcional, física, visual, auditiva, intel·lectual i orgànica; en el programa 6.3.3 Implantació i certificat de sistema de gestió de l'accessibilitat global, així com en el programa 5.2.3. Col·laboració amb associacions i entitats turístiques per al desenvolupament de projectes I+D+i.   
c) Així mateix, queden exemptes de l'obligació de notificació prèvia a la Comissió Europea les ajudes convocades en la resta de programes arreplegats en annex, en acollir-se al Reglament (CE) 800/2008, de 6 d'agost, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament general d'exempció per categories) (DOUE n° L 214 de 09/08/2008 p. 0003 - 0047), en virtut de la seua inclusió en una de les següents categories d'ajudes arreplegades:   
- Els programes 3.1.1.Foment en la Introducció de Tecnologies Turístiques; 3.2.1 Suport a millores integrals en les condicions i servicis dels establiments turístics; 3.3.1. Mesures mediambientals amb vista a l'ús més eficient de l'aigua i l'energia i a la reducció de riscos per impactes acústics i lumínics; 3.3.2 Mesures mediambientals amb vista a la protecció i reducció de riscos en matèria de seguretat i 3.4.1. Millora d'Oferta d'Allotjament d'Interior, per acollir-se a l'article 13 «Ajudes regionals a la inversió i l'ocupació», del Reglament (CE) 800/2008, per a tots els municipis de la Comunitat Valenciana inclosos en el mapa regional d'ajudes aprovat per la Decisió N 626/2006, de 19 de setembre, de la Comissió Europea.   
En els supòsits d'ajudes concedides en virtut dels programes esmentats en el paràgraf precedent a projectes que es despleguen en municipis exclosos de l'esmentat mapa regional d'ajudes, els serà aplicable el règim del Reglament 1998/2006, de 15 de desembre, sobre ajudes de minimis, a les ajudes.   
- Els programes 1.4.1. Assessorament específic per a la millora empresarial; 4.1.1. Per al suport d'actuacions d'e-marketing, turisme 2.0 i desplegament del comerç electrònic; 6.1.1. Suport a la implantació de sistemes de qualitat; 6.2.1. Suport a la implantació de sistemes de gestió mediambiental; 4.2.1 Per al desplegament i implantació de projectes de noves tecnologies per a la promoció i comercialització de l'oferta turística en Internet i el programa 5.2.1.de Col·laboració amb les empreses turístiques per a la implantació i certificat de la gestió I+D+i, queden exempts així mateix de notificació prèvia a la Comissió Europea per complir amb el que disposa l'art.26 "Ajudes a les PIME per a servicis de consultoria.  
En els supòsits d'ajudes concedides en virtut dels programes esmentats en el paràgraf precedent que no tinguen la consideració de PIMES, segons definició donada en annex I del Reglament (CE) núm. 800/2008, de 6 d'agost de 2008 (DOUE L 214, de 9.8.2008), els serà d'aplicació el Reglament 1998/2006, de 15 de desembre, sobre ajudes de minimis.   
D'acord amb el que establix l'article 1.6, lletres a) i c) del, Reglament (CE) 800/2008, totes les exempcions previstes en ell, no seran aplicables a:   
I) Ajudes individuals a empreses subjectes a una orde de recuperació pendent després d'una decisió prèvia de la Comissió Europea que haja declarat una ajuda il'legal i incompatible amb el mercat comú.   
II) Ajudes a empreses en crisi. Es consideraran com a empreses en crisi a tals efectes: les PIMES que complisquen les condicions de l'article 1.7 del Reglament 800/2008 i les empreses que no tinguen la consideració de PIMES en funció del que disposen les directrius comunitàries sobre ajudes estatals de salvament i reestructuració d'empreses en crisi (DO C 244 de 2.10.2004 p.2) Per la seua banda, les PIMES amb menys de tres anys d'antiguitat no tindran la consideració d'empreses en crisi, llevat que reunisquen les condicions segons el seu dret nacional pertinent per a sotmetre's a un procediment de fallida o insolvència.   
4. La present resolució de convocatòria de programes d'ajudes ha sigut objecte d'informe previ dirigit a la Direcció General d'Economia de la Conselleria d'Economia, Hisenda i Ocupació, complint d'esta manera amb el que disposa l'article 3, paràgraf 4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (Decret publicat en el DOCV núm. 5596, d'11.09.2007).   
Article 3. Línies pressupostàries  
1. La concessió de les ajudes previstes en esta resolució estarà condicionada a l'existència de consignació pressupostària adequada i suficient per a això, en els pressupostos de la Generalitat i per tant de l'Agència Valenciana del Turisme, per a l'exercici 2009.  
En compliment del que preveu l'article 47.11 del Text Refós de la Llei d'Hisenda Pública de la Generalitat Valenciana i d'acord amb el que establix la Llei de Pressupostos de la Generalitat per a l'exercici 2009, es donarà publicitat de les línies de crèdit i de l'import global màxim destinat a la concessió de les ajudes previstes en la present convocatòria.  
2. Les ajudes a la inversió en empreses turístiques descrites en l'annex estan cofinançades en un 50% pel Fons Europeu de Desenvolupament Regional (FEDER) 2007-2013, a través de l'eix 2 Desenvolupament i Innovació Empresarial- Temes Prioritaris 6 i 9; «Ajudes a les xicotetes empreses per a la promoció dels productes i processos de producció respectuosos del medi ambient», així com «Altres accions que es destinen a l'estimule de la innovació i l'esperit d'empresa en les xicotetes empreses», respectivament.  
Article 4. Beneficiaris  
1. Podran acollir-se a les ajudes convocades en esta resolució:   
a) Empreses, associacions d'empreses, així com entitats sense ànim de lucre que exercisquen alguna activitat vinculada amb el sector turístic.  
Amb caràcter general, es consideren empreses turístiques, les persones físiques o jurídiques propietàries o explotadores d'establiments hotelers, campaments de turisme, bloc o conjunt d'apartaments turístics, allotjament rural, de restauració, agències de viatge, d'oferta turística complementària.  
Així mateix, podran ser beneficiaris les empreses explotadores o gestores d'unitats d'allotjament turístic denominades apartaments turístics, sempre que estos siguen propietat de l'empresa explotadora o, no sent-ho, si entre titular i empresa explotadora hi ha un acord sobre l'obligació de destinar el bé al trànsit turístic durant un període que no podrà ser inferior a cinc anys.  
Per la seua banda, per a poder accedir a estes ajudes, les empreses d'oferta turística complementària hauran d'estar inscrites en el Registre General d'Empreses, Establiments i Professions Turístiques de la Comunitat Valenciana en la data de presentació de la sol·licitud o, si no n'hi ha, hauran d'haver instat la seua inscripció en eixa data.  
b) També podran ser beneficiàries per a determinats programes d'ajuda, d'acord amb el que establix l'annex d'esta resolució, les associacions d'empreses turístiques amb seu en la Comunitat Valenciana, qualsevol que siga la seua naturalesa jurídica, o àmbit territorial.   
c) Així mateix, per a determinades línies d'ajuda, d'acord amb el que establix l'annex, podran ser beneficiaris els centres oficials d'investigació i les universitats, la seu social de les quals estiga a la Comunitat Valenciana, estiguen vinculades al sector turístic i despleguen actuacions d'I+D+i.  
d) Seran beneficiàries del programa 4.3.1 Desplegament d'actuacions promocionals de destinacions en mercats exteriors les corporacions de dret públic amb seu a la Comunitat Valenciana.   
e) Finalment, seran beneficiaris dels programes 6.6.1 Suport a la implantació de sistemes de qualitat i 6.2.1 Suport a la implantació de sistemes de gestió mediambiental, les associacions empresarials vinculades al sector turístic, així com les Delegacions de l'Institut per a Qualitat Turística Espanyola (ICTE) a la Comunitat Valenciana.   
2. A l'efecte de la present resolució, s'entén per PIMES, les menudes i mitjanes empreses, segons es definixen en l'annex I del Reglament (CE) núm. 800/2008 de la Comissió, de 6 d'agost de 2008 (DOUE L 214, de 9.8.2008).  
3. No es podrà ser beneficiari de les ajudes convocades en esta resolució sense estar al corrent de les obligacions fiscals i enfront de la Seguretat Social, en els termes establits per l'Orde de la Conselleria d'Economia i Hisenda de 30 de maig de 1996 (DOGV 2775 de 21 de juny).   
4. En tot cas, no podran obtindre la condició de beneficiari de les subvencions regulades en esta resolució, les persones o entitats en les quals concórrega alguna de les circumstàncies previstes en l'article 13, apartats 2 i 3, de la Llei 38/2003, de 17 de novembre, General de Subvencions.  
5. Les condicions per a ser beneficiari hauran de mantindre's fins al moment del pagament de la subvenció.  
Article 5. Sol·licituds d'ajuda  
1. Els interessats hauran de presentar, abans de l'inici de l'execució del projecte o actuació, una sol·licitud omplida en l'imprés normalitzat que estarà disponible en l'adreça d'Internet següent: www.comunitatvalenciana.com/institucional.  
Així mateix, es disposarà d'impresos normalitzats de sol·licitud a la Seu Central de la Conselleria de Turisme (Agència Valenciana del Turisme, Avinguda Aragó, 30, planta 8ª, de València), en el Servici Territorial de Turisme d'Alacant (carrer Churruca, 29), en el de Castelló (plaça María Agustina, 5) i en el de València (plaça Alfons el Magnànim, 15), així com en l'Oficina d'Administració Turística de Benidorm (carrer Joan Fuster Zaragoza, 3, 1r, edif. Aquarium).  
2. La presentació de la sol·licitud d'ajuda comportarà l'autorització a la Conselleria de Turisme o a l'Agència Valenciana del Turisme, si fa el cas, per a poder obtindre directament informació relativa al compliment de les obligacions fiscals i amb la Seguretat Social. No obstant el sol·licitant podrà denegar de forma expressa el consentiment i haurà d'aportar per a això els certificats corresponents.   
Article 6. Documentació que ha d'acompanyar a l'imprés de sol·licitud  
1. Amb caràcter general, totes les sol·licituds d'ajuda hauran d'anar acompanyades de la documentació següent:  
a) La documentació acreditativa de la identificació o constitució de l'empresa o entitat, junt amb els estatuts degudament inscrits en el registre corresponent.   
b) Les dades personals dels representants legals de l'empresa o entitat, així com acreditació de la seua representació. En el cas que ja es trobara en poder de l'Agència Valenciana del Turisme la documentació exigida en este apartat així com en l'anterior (a), no s'haurà d'aportar novament, bastant d'omplir la declaració de vigència disponible en l'adreça d'Internet següent : www.comunitatvalenciana.com/institucional.  
c) Fotocòpia del CIF / NIF.  
d) Alta referida a l'exercici corrent, o últim rebut de l'Impost d'Activitats Econòmiques (IAE), completat amb una declaració responsable de no haver-se donat de baixa en la matrícula de l'esmentat impost. Quan el sol·licitant estiga exempt de l'esmentat impost, acreditarà esta circumstància per mitjà de declaració responsable.  
e) Fitxa de manteniment de tercers (dades bancàries), segons model disponible en www.comunitatvalenciana.com/institucional, així com certificat de l'entitat bancària acreditatiu de la titularitat del compte.   
f) Declaració responsable de no estar sotmés en les prohibicions per a obtindre la condició de beneficiaris establides en l'article 13, apartat 2 i següents, de la Llei 38/2003, de 17 de novembre, General de Subvencions.  
g) Per als programes d'ajuda o actuacions acollits al règim de minimis, (Reglament (CE) 1998/2006, de 15 de desembre), declaració jurada sobre ajudes de minimis rebudes durant els dos exercicis fiscals anteriors i durant l'exercici fiscal en curs.   
h) Declaració jurada sobre altres ajudes sol·licitades o rebudes per als mateixos costos subvencionables.  
i) Cada projecte haurà d'anar acompanyat dels pressupostos amb desglossament detallat de les partides corresponents a la inversió i/o actuació per a la qual se sol·licita la subvenció i s'ha de tindre en compte que, de conformitat amb l'article 31.3 de la Llei 38/2003, de 17 de novembre, General de Subvencions, quan l'import de la despesa subvencionable supere la quantia de 30.000 euros de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a l'adquisició del compromís per a la prestació del servici o l'entrega del bé, tret que per les especials característiques de les despeses subvencionables no hi haja en el mercat suficient nombre d'entitats que ho subministren o presten. L'elecció entre les ofertes presentades, les quals hauran d'aportar-se en la sol·licitud de la subvenció, es realitzarà conforme a criteris d'eficiència i economia i s'ha de justificar-se expressament en una memòria l'elecció quan no recaiga en la proposta econòmica més avantatjosa.  
j) En cas de grans empreses, és a dir, aquelles que no tinguen la consideració de PIMES segons annex I al Reglament (CE) núm. 800/2008 de la Comissió, de 6 d'agost de 2008, i a fi de poder verificar l'efecte incentivador de l'ajuda, s'haurà de presentar la sol·licitud abans de l'inici del projecte o activitat, així com aportar una memòria justificativa de la concurrència d'un o més criteris dels assenyalats en l'article 8, apartat 3, del Reglament (CE) núm. 800/2008, de la Comissió, de 6 d'agost de 2008 (DOUE de 9.08.2008).   
2. En funció del tipus d'inversió que calga realitzar segons els casos, s'haurà d'aportar a més:   
a) Si la inversió implica la realització d'obres, haurà d'aportar-se en tots els casos la llicència municipal d'obres corresponent a l'activitat i pressupost de la inversió per a la qual se sol·licita l'incentiu i, en cas d'obres majors, el projecte tècnic visat, així com qualssevol altres autoritzacions o llicències administratives que siguen preceptives.  
b) Quan les inversions plantejades tinguen un termini d'execució superior a l'exercici pressupostari, les sol·licituds d'ajuda hauran d'acompanyar un projecte tècnic comprensiu de les partides i pressupostos a realitzar en cada una de les fases en què es pretenga executar l'esmentat projecte.  
c) Si el projecte d'inversió es pretén realitzar en un immoble localitzat en sòl no urbanitzable, s'haurà d'aportar la corresponent Declaració d'Interés Comunitari.  
d) Si es tracta d'inversions en actius fixos, últim rebut de l'Impost de Béns Immobles.  
e) Cada una de les sol·licituds als distints programes, quan es tracte d'inversions en actius fixos, haurà d'anar acompanyada de les declaracions jurades que es facilitaran en imprés normalitzat sobre: no destrucció d'ocupació; altres ajudes públiques sol·licitades o obtingudes per al mateix projecte; així com d'autofinançament en almenys un 30%.  
3. Amb independència de la documentació esmentada els apartats anteriors i, en funció del tipus de projecte a executar, s'haurà d'aportar la documentació específica que per a cada programa figura en l'annex a la present convocatòria.  
4. S'haurà d'acreditar documentalment l'exempció o no subjecció a l'IVA, que no siga susceptible de recuperació ni compensació, perquè l'import satisfet per este impost en l'adquisició de béns o servicis puga ser considerat dins del cost subvencionable.  
Article 7. Termini de presentació de sol·licituds  
1. Amb caràcter general, el termini de presentació de sol·licituds començarà a partir de l'endemà a la publicació de la convocatòria en el DOCV i conclourà el 15 de febrer, excepte per a aquelles inversions incloses en el programa 6.3.1 Suport a inversions de millora de les condicions de supressió de barreres a la diversitat funcional, física, visual, auditiva, intel·lectual i orgànica, que pretenguen l'assumpció de les recomanacions de millora arreplegades en l'auditoria d'accessibilitat en hotels, realitzada per la Conselleria de Turisme i, en este cas, el termini finalitzarà el 31 de juliol.  
2. Les sol·licituds hauran de presentar-se amb anterioritat a l'inici de la realització del projecte o activitat, o amb anterioritat a l'inici de l'execució de la fase del projecte corresponent a l'exercici 2009.  
Article 8. Lloc de presentació de sol·licituds  
1. Les sol·licituds i la preceptiva documentació addicional podran presentar-se durant l'horari de registre en qualsevol de les seus de la Conselleria de Turisme indicades en l'article 5.  
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada en dita oficina abans de ser certificada.  
2. Per a la presentació de sol·licituds i posteriors comunicacions referides als programes de l'annex, els beneficiaris de la qual únicament poden ser associacions d'empreses del sector turístic, s'haurà d'utilitzar els mitjans electrònics, connectant amb l'adreça d'internet de l'Agència Valenciana del Turisme: www.comunitatvalenciana.com/institucional  
Article 9. Tramitació de les sol·licituds  
1. L'òrgan competent per a la instrucció del procediment de concessió de les ajudes emmarcades en la present resolució serà l'Àrea de Producte de l'Agència Valenciana del Turisme, a través del Servici d'Assistència Turística i Incentius, el qual sol·licitarà informe tècnic sobre els projectes presentats a altres àrees i/o servicis de l'Agència Valenciana del Turisme competents per raó de la matèria a avaluar.  
2. La valoració de les sol·licituds correspondrà a una Comissió d'Avaluació d'Ajudes, la qual emetrà els informes corresponents i la composició de la qual serà la següent:  
Presidenta: la cap de l'Àrea de Producte.  
Vicepresident: el cap del Servici d'Assistència Turística i Incentius.  
Vocals:  
Un representant del Servici de Contractació, Coordinació i Assistència Tècnica.  
Un representant del Departament economicofinancer.  
El cap del Servici Territorial d'Alacant.  
El cap del Servici Territorial de Castelló.  
El cap del Servici Territorial de València.  
El cap de la Secció d'Incentius del Servici d'Assistència Turística i Incentius, qui actuarà com a secretari.  
En cas de vacant, absència o malaltia dels membres de la Comissió, podran ser substituïts per altres, designats pels titulars entre persones de les seues respectives unitats.  
3. Amb la finalitat de facilitar la consecució dels fins i objectius de la present resolució, les sol·licituds d'ajuda, podran ser instruïdes en el programa que millor s'ajuste entre els inclosos en l'annex .  
Article 10. Criteris d'avaluació de sol·licituds  
1. Les sol·licituds d'ajuda es concediran en règim de concurrència competitiva i seran ateses segons l'orde determinat pel menor termini utilitzat pel sol·licitant per a completar la documentació preceptiva (comptats a partir, si fa el cas, de la recepció del corresponent requeriment), de conformitat amb els criteris fixats en les bases reguladores, i mentre hi haja disponibilitat pressupostària adequada i suficient.  
2. Es tindrà en compte, especialment, com a criteri d'avaluació que les ajudes vagen destinades a superar o augmentar els nivells exigits per la normativa corresponent, prevalent en relació amb aquelles altres sol·licituds que perseguisquen únicament adaptar-se a esta.  
3. En els programes d'ajudes els beneficiaris dels quals siguen les associacions d'empreses del sector turístic amb seu a la Comunitat Valenciana caldrà ajustar-se, en especial, als criteris següents:  
a) Importància turística de l'àmbit que representa l'associació.  
b) Capacitat de representació del sector turístic de l'associació i la seua seu.  
c) Esforç pressupostari de l'administració turística en l'àmbit d'actuació corresponent.  
d) Caràcter nou de l'actuació a realitzar. En cas de plantejar projectes semblants a les ja subvencionades en exercicis anteriors, es podran aplicar coeficients reductors.  
e) La interacció amb la innovació, la qualitat i la sostenibilitat i, especialment, en relació amb les noves tecnologies de la comunicació, el respecte al medi ambient, l'atenció al canvi climàtic i la responsabilitat social corporativa.  
Article 11. Resolució de la concessió de les ajudes  
1. Les resolucions dictades per la consellera de Turisme i presidenta de l'Agència Valenciana del Turisme posaran fi a la via administrativa, i el seu contingut serà notificat a les persones interessades en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Les subvencions concedides seran publicades en el Diari Oficial de la Comunitat Valenciana (DOCV), amb expressió de la convocatòria, del programa i EL crèdit pressupostari Al qual s'imputen, el beneficiari, la quantitat concedida i la finalitat o finalitats de la subvenció.  
2. En el cas de programes d'ajudes que estiguen cofinançats pel Fons Europeu de Desenvolupament Regional (FEDER), la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a la denominada «Xarxa Natura 2000», espai físic d'especial protecció mediambiental configurat així per la Unió Europea. L'obtenció de tal certificat es gestionarà per l'Agència Valenciana del Turisme.  
3. En el cas d'ajudes concedides per programes acollits al que disposa el Reglament (CE) 800/2008, de 6 d'agost, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament General d'Exempció per Categories), estes no podran acumular-se amb cap altra ajuda exempta en virtut d'ell, o amb cap ajuda de mínimis que reunisca les condicions establides en el Reglament (CE) 1998/2006, així com amb cap altre finançament comunitari corresponent de forma total o parcial als mateixos costos subvencionables, si tal acumulació supera la intensitat més elevada o el major import d'ajuda aplicable a la dita ajuda en virtut de tal Reglament 800/2008.   
Article 12. Obligacions dels beneficiaris  
1. Són obligacions dels beneficiaris de les ajudes previstes en l'annex, les següents:  
a) Realitzar el projecte o activitat objecte de la subvenció i acreditar la seua realització en la forma i data indicades en la notificació de la concessió de l'ajuda.  
b) Respondre de la veracitat dels documents aportats.  
c) Respectar la normativa mediambiental vigent, de manera que s'assegure el desplegament dels objectius del projecte subvencionat dins d'un marc de desenvolupament sostenible i del foment a la protecció i millora del medi ambient, tal com s'arreplega en l'article 6 del Tractat de la Unió Europea. En especial, el projecte objecte d'ajuda haurà de sotmetre's al procediment d'Avaluació d'Impacte Ambiental (EIA) en els supòsits arreplegats en la Llei 6/2001, de 8 de maig, de modificació del Reial Decret Legislatiu 1.302/1986, de 28 de juny, d'Avaluació d'Impacte Ambiental (BOE núm. 111, de 9 de maig de 2001) i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte ambiental (DOGV núm. 1412, de 30 d'octubre de 1990).  
d) Afectar l'objecte de la subvenció al trànsit turístic, una vegada completat la seua totalitat, com a mínim cinc anys i, si fa el cas, haurà de sol·licitar i obtindre la corresponent autorització turística dins del termini d'un any a comptar des del cobrament de la subvenció.  
e) En tota actuació que resulte beneficiària d'ajuda haurà de figurar de forma visible i preferent el logotip de l'Agència Valenciana del Turisme junt amb el logotip i lema del Fons Europeu de Desenvolupament Regional (FEDER), quan el programa o actuació siga objecte de cofinançament per mitjà de tals fons FEDER. En els supòsits d'actuacions incloses en el Programa Operatiu FEDER de la Comunitat Valenciana per al període 2007-2013, seran d'obligat compliment les exigències de la normativa europea sobre difusió i publicitat de tal Fons, en especial el que disposa el Reglament CE núm. 1828/2006 del Consell, d'11 de juliol de 2006, que establix les disposicions generals relatives al FEDER, FSE i Fons de Cohesió.  
f) Els beneficiaris seran responsables de la difusió de les accions relacionades amb l'objectiu de cada programa, i han de assabentar i participar a l'Agència Valenciana del Turisme dels corresponents actes promocionals de presentació o inauguració.  
g) Complir amb totes les obligacions que s'establixen en l'Orde de 2 de desembre de 2008 sobre bases reguladores per a la convocatòria i concessió d'ajudes per la Conselleria de Turisme i per l'Agència Valenciana del Turisme, i en qualsevol altra disposició en vigor aplicable a estes ajudes  
2. L'incompliment de qualsevol d'estes obligacions podrà donar lloc a la revocació i, si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.  
Article 13. Justificació de les despeses  
1. La justificació de la inversió o actuació objecte d'ajuda haurà de realitzar-se d'acord amb el projecte subvencionat i en els termes fixats en la resolució de concessió de l'ajuda degudament notificada al beneficiari, per mitjà de la presentació, abans de la data límit de justificació assenyalada en dita resolució (que, en tot cas, haurà de ser anterior al 30 de novembre de 2009), de compte justificatiu, la qual haurà d'anar acompanyada de la documentació original probatòria tant de la despesa del pagament efectuats. A l'efecte s'haurà d'omplir l'imprés normalitzat de compte justificatiu disponible en l'adreça d'internet www.comunitatvalenciana.com/institucional.  
Amb caràcter indicatiu, s'admetran com a justificants de pagament: el rebut del proveïdor, justificant de transferència (si englobara diverses factures, s'haurà d'aportar relació detallada d'estes), extracte de càrrec en compte bancari, resguards de girs, depòsits en fedataris públics (notaris), etc.  
2. Quan l'objecte de la subvenció el constituïsquen determinades partides de despesa corrent, el compte justificatiu anterior haurà d'anar acompanyada d'informe final amb els resultats obtinguts de l'execució del projecte. Tal informe haurà de ser omplit en l'imprés disponible en l'adreça d'internet www.comunitatvalenciana.com/institucional.  
3. En el cas que la subvenció es destine a incentivar determinades partides de despeses derivades tant de la implantació com del certificat de sistemes de gestió (qualitat, medi ambient, accessibilitat, I+D+i), així com la realització de projectes d'I+D+i, el compte justificatiu anterior haurà d'anar acompanyat del certificat/distintiu corresponent atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea,   
4. Quan les ajudes s'atorguen a una societat o associació en constitució, es fixarà un termini perquè el beneficiari present la documentació acreditativa de les circumstàncies registrals de l'entitat. Transcorregut el termini sense haver presentat la documentació, l'òrgan que haguera concedit la subvenció corresponent podrà procedir a declarar a l'interessat decaigut en els seus drets amb arxiu de l'expedient. En cap cas no es podrà concedir l'ajuda abans que l'entitat estiga constituïda i inscrita en el registre corresponent.  
5. Les factures presentades per a la justificació dels projectes hauran de complir el que disposa el Reial Decret 1496/2003, de 28 de novembre, pel qual s'aprova el Reglament pel qual es regulen les obligacions de facturació, i es modifica el Reglament de l'Impost sobre el Valor Afegit (BOE 29.11.2003), modificat per Reial Decret 87/2005, de 31 de gener (BOE 01.02.2005), i la resta de normativa vigent.  
6. No s'acceptaran com a justificants de realització del projecte o activitat les factures derivades de la contractació amb empreses o entitats vinculades al beneficiari de l'ajuda en els termes previstos en l'article 29 de la Llei 38/2003 de 17 de novembre, General de Subvencions (BOE núm. 276 de 18.11.2003).  
7. El muntant mínim de la inversió en actius fixos plantejada per establiment per a ser considerada incentivable, haurà d'ascendir a 6.000 €, en termes de cost elegible aprovat del projecte, si bé per a les microempreses (menys de 10 treballadors) el límit mínim quedarà establit en 3.500 €. Anàlogament, el muntant mínim de les despeses incentivables per establiment, haurà d'ascendir a 1.000?.  
8. L'import total d'ajuda de l'Agència Valenciana del Turisme a un establiment, pel conjunt de programes inclosos en l'annex d'esta resolució, no podrà superar l'import de 120.000 € (cent vint mil) per establiment i any.  
9. L'import total d'ajudes que l'Agència Valenciana del Turisme pot concedir a una mateixa associació, pel conjunt de programes continguts en l'annex d'esta resolució per què puga resultar beneficiària, no excedirà de 70.000 (setanta mil) euros per any, excepte quan les beneficiàries siguen associacions d'àmbit autonòmic, i en este cas el límit anterior s'incrementarà fins a un màxim de 150.000 (cent cinquanta mil) euros per any. En el cas de corporacions de dret públic amb seu a la Comunitat Valenciana, tal import màxim anual d'ajudes serà de 12.000 (dotze mil) euros.   
Article 14. Pagament de les ajudes  
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació, i sempre que haja complit les obligacions exigibles.  
2. En el cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que, pendent l'exercici de l'opció, es referme per mitjà d'aval bancari l'import total subvencionat el qual quedarà subjecte a l'exercici de dita opció, podent executar-se l'aval en el cas que arribat el moment de l'opció, el beneficiari no acreditara haver-la exercit dins del termini que s'assenyale en la resolució d'atorgament de l'ajuda.  
3. En el supòsit de projectes de millora d'oferta d'allotjament d'interior, només podrà efectuar-se el pagament de la subvenció concedida si, estra pendent la resolució de classificació de l'establiment, es referme l'import per mitjà d'aval bancari que cobrisca l'import total subvencionat. Tal aval serà tornat una vegada siga aprovada la mencionada resolució.  
DISPOSICIONS FINALS  
Primera  
La present resolució, entrarà en vigor l'endemà de la seua publicació en el Diari Oficial de la Comunitat Valenciana.  
Segona  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació i, potestativament, podrà interposar-se recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 9 de desembre de 2008.- La consellera de Turisme i presidenta de l'Agència Valenciana del Turisme: Angélica Such Ronda.  
ANNEX I  
PROGRAMES D'AJUDES CONVOCATS PER A L'EXERCICI 2009 DINS DEL MARC  
 DEL PLA DE COMPETITIVITAT 2009-2011.   
  
  
  
  
  
  
  
  
  
  
  
  
  
  
  
  
\* \* \* \* \* \* \* \* \* \* \* \* \* \* \* \* \* \*  
ANEXO I  
PROGRAMAS DE AYUDAS CONVOCADOS PARA EL EJERCICIO 2009 DENTRO DEL MARCO DEL PLAN DE COMPETITIVIDAD 2009-2011.   
  
  
  
  
  
  
  
  
  
  
  
  
  
  
  
